**Maswali ya marudio :isimu jamii**

A. Eleza tofauti kati ya kuchanganya ndimi na kuhamisha ndimi. (alama 2)

(b) Andika sababu nne za kuchanganya na kuhamisha ndimi. (alama 4)

(c) Kiswahili ni lugha ya kibantu kulingana na ushahidi wa ki-isimu. Thibitisha kauli hii. (alama 4)

B.“Ndugu na madada, sote tumealikwa katika karamu hii ya Bwana kabla ya kujongea mezani pake, Bwana. Pana haja ya kutakasa nyoyo zetu na kujutia madhambi yetu. Sisi sote ni watenda dhambi na inastahili kumwendea ili aweze kutuondolea madhambi yetu.”

Maswali

(i) Weka maneno haya katika sajili yake. (alama 2)

(ii) Nini kimekufanya uchague sajili uliochagua katika swali (i). (alama 1)

(iii) Eleza sifa za matumizi lugha katika sajili hii.

C. Ali: Wee kuja hapa. Wewe ni nani? Sema haraka!

Ebo: Mimi … ni … afande ni Ebo

Ali: Unatoka wapi sa ii? Hapa hakuna sheria?

Ebo: Samahani mkubwa. Mimi niku…

Ali: Mkubwa wa nani? Wakubwa wako ofisini.

Ebo: Pole mzee.

Ali: Mzee gani? Hii mtu lazima niiwekwa store. Yaani self-contained.

Toa viatu.

Ebo: Tafadhali Bwana Askari, nilichelewa …

Ali: Mimi sitaki hadithi! Hizo pelekea nyanya yako, eh. Fanya haraka!

Ebo: Naomba mkubwa …

Ali: Hapa si kanisani. Unaomba! Hata …

Fafanua sifa tano za sajili hii. (alama 5)

1. Eleza maana ya istilahi zifuatazo za isimu jamii. (alama 5)
2. Lugha ya taifa.
3. Lugha ya ishara
4. Lugha mwiko
5. Sajili za lugha
6. Uchanganyaji msimbo.

D**.**Eleza nadharia tatu kuhusu chimbuko la Kiswahili. (alama6)

1. Fafanua istilahi zifuatazo: (alama 4)
   1. Uwili Lugha
   2. Lingua Franka
   3. Misimu
   4. Sajili

E.Soma mazungumzo yafuatayo kisha ujibu maswali.

K: Aisee! Kaka hujambo?

S: Sijambo ndugu. How are you today?

K: Am okay.

S: Je, ulipata message yangu?

K: Ipi hiyo?

S: Kuhusu mtihani wa KCSE.

K: Naam, inafaa tudiscuss.

S: Bila shaka kesho itakuwa heri.

K: Sawa, asante.

Maswali

1. Tambua sajili hii. (alama 2)

ii) Jadili kwa mifano kuchanganya ndimi na kuhamisha ndimi katika mazungumzo ya K na S. (alama 4)

iii) Toafutisha lakabu na misimu. (alama 4)

F.Kwa kurejelea mifano mwafaka, Thibitisha kuwa Kiswahili ni Lugha ya kibantu. (Alama 10)

G.Eleza maana ya viziada lugha. (alama 1)

b) Fafanua sababu zozote NNE zinazomfanya mzungumzaji kutumia viziada lugha. (alama 4)

H.Eleza huku ukitolea mifano sababu TANO zinazowafanya watu kuchanganya ndimi wanapozungumza. (alama 10)